Einar Egeland (filmklipper)

Einar Bergve Egeland (født 20. juni 1956 i Oslo) er en norsk filmklipper, dramatiker, regissør og manusforfatter.

 Karriere 
Egeland har klippet en rekke norske filmer, deriblant Kjærlighetens kjøtere, Hawaii, Oslo, De usynlige og Kongens Nei. Fra 2008 til 2012 var han langfilmkonsulent ved Norsk filminstitutt.  

Han vant Kanonprisen 2004 for Hawaii, Oslo, Amandaprisen 2009 for De usynlige og Amandaprisen 2017 for Kongens Nei, alle i klassen «Beste klipp». I tillegg har han vært nominert til Kanonprisen 2008 for De usynlige og Kanonprisen 2016 for Kongens nei.

Egeland har vært professor tilknyttet Filmskolen i Lillehammer og er utdannet ved London Film School. 

Fra 2015 til 2018 hadde Egeland et kunstforskningsstipend fra «Program for Kunstnerisk Utvikling».

Han deltok som dramatiker i Norsk dramatikkfestival i 1985 med stykket "MONO - MONO" og i 2021 med stykket "Utoplexia".

 Familie 
Han er sønn av kulturskribent Erik Egeland og bror av journalist og redaktør John Olav Egeland.

 Filmografi (i utvalg) 

 Klipper 
2024: Quislings siste dager
2021: Utvandrerne
2018: Utøya 22. juli
2016: Kongens Nei
2008: Varg Veum – Begravde hunder
2008: DeUsynlige
2008: Varg Veum (Kvinnen i kjøleskapet)
2007: Nattsøsteren
 2007: Torpedo
2005: Ran
2004: Hawaii Oslo
2002: Tyven Tyven
1999: Olsenbandens siste stikk
1998: Solan, Ludvig og Gurin med reverompa
1996: Markus og Diana
1995: Kjærlighetens kjøtere
1993: Secondløitnanten
1989: En håndfull tid

 Regissør og manusforfatter 
 2003: Mødd (kortfilm)

 Referanser 

 Eksterne lenker 


Kategori:Norske filmklippere
Kategori:Norske manusforfattere
Kategori:Norske filmregissører
Kategori:Vinnere av Kanonprisen
Kategori:Amanda for beste klipp‎
Kategori:Amandaprisen 2009
Kategori:Amandaprisen 2017